Document ID: 32007D0587

KOMISSION PÄÄTÖS,
tehty 24 päivänä elokuuta 2007,
yhteisön osallistumisesta Italiassa vuosina 2006 ja 2007 toteutettujen sian vesikulaaritaudin torjuntaa koskevien hätätoimenpiteiden rahoitukseen
(tiedoksiannettu numerolla K(2007) 3957)
(Ainoastaan italiankielinen teksti on todistusvoimainen)
(2007/587/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan,
sekä katsoo seuraavaa:
(1)
Italiassa on vuosina 2006 ja 2007 esiintynyt sian vesikulaaritautia. Taudin puhkeaminen aiheuttaa vakavan vaaran yhteisön kotieläinkannalle.
(2)
Taudin leviämisen estämiseksi ja taudin hävittämiseksi mahdollisimman varhaisessa vaiheessa yhteisön on syytä päätöksessä 90/424/ETY säädetyin edellytyksin osallistua niiden tukikelpoisten kustannusten rahoittamiseen, joita jäsenvaltiolle on aiheutunut taudin torjumiseksi toteutetuista hätätoimenpiteistä.
(3)
Sian vesikulaaritaudin torjumiseksi toteutettuihin hätätoimenpiteisiin myönnettävään yhteisön rahoitusosuuteen sovelletaan neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annettua komission asetusta (EY) N:o 349/2005 (2).
(4)
Italia on esittänyt 4 päivänä kesäkuuta 2007 viimeisimmän arvionsa taudin hävittämistoimenpiteiden aiheuttamista kuluista.
(5)
Italian viranomaiset ovat täyttäneet kaikilta osin päätöksen 90/424/ETY 3 artiklassa ja asetuksen (EY) N:o 349/2005 6 artiklassa säädetyt tekniset ja hallinnolliset velvoitteet.
(6)
Yhteisön rahoitusosuuden maksamiseksi on edellytettävä, että suunnitellut toimet on tosiasiallisesti toteutettu ja että viranomaiset toimittavat kaikki tarvittavat tiedot asetettujen määräaikojen puitteissa.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön rahoitus
1. Italialle myönnetään yhteisön rahoitusta kustannuksiin, jotka ovat aiheutuneet kyseiselle jäsenvaltiolle päätöksen 90/424/ETY 3 artiklan 2 kohdassa tarkoitetuista sian vesikulaaritaudin torjumiseksi vuosina 2006 ja 2007 toteutetuista toimenpiteistä.
2. Yhteisön rahoitusosuus on 50 prosenttia 1 kohdassa tarkoitetuista yhteisön tukeen oikeutetuista kuluista. Se maksetaan asetuksessa (EY) N:o 349/2005 säädetyin edellytyksin.
2 artikla
Maksujärjestelyt
Maksetaan osana 1 artiklassa tarkoitettua yhteisön rahoitustukea 1 200 000 euron suuruinen ensimmäinen erä.
3 artikla
Osoitus
Tämä päätös on osoitettu Italian tasavallalle.
Tehty Brysselissä 24 päivänä elokuuta 2007.

Labels: 18
15
6